Please Select 36 Short3238 Short3840 Short4040 Long42 Short4242 Long44 Short4444 Long4646 Long4848 Long
May we also suggest	Adolfo Slim Fit Black Suit Separate Pants	View Price
Geoffrey Beene Modern Fit Black Stripe Suit	View Price Kom kuier ’n bietjie op die plaas | Netwerk24
As jy op soek is na ’n bekroonde vierster-gastehuis, vars lug, Karoo sonskyn en rustige nagte met dan en wan die geluid van ’n nagdiertjie, sal jy dit 20 km buite Cradock vind, naby die N10-hoofpad na die noorde toe.
In die somer is daar niks beter as ’n verfrissende koel swembad ná die langpad nie. Foto: Verskaf
Dis hier waar Sue-Ellen Jordaan die Mountain View-gastehuis bedryf op die plaas Spekboomberg. Van die afdraai op die N10 na die gastehuis volg 5 km op ’n goed-onderhoude grondpad en ’n mens kan reeds met jou aankoms die kalmte van die Karoolandskap aanvoel.
Die gastehuis het ’n rustige plaasatmosfeer met moderne, stylvolle kamers en heerlike etes. Dis dié dat Mountain View verlede maand die kategorie vir vierster-plattelandse gastehuise tydens SA-Toerisme se sesde jaarlikse Lilizela-toekennings by ’n glansgeleentheid in Johannesburg ingepalm het.
Mountain View het ’n rustige plaasatmosfeer met moderne, stylvolle kamers. Foto: Verskaf
Lilizela is ’n Nguni-woord wat beteken om erkenning te gee aan ’n taak wat goed verrig is.
Mountain View-gastehuis het drie luukse en-suite kamers in die gastehuis self en nog twee kamers met badkamers in die kothuis. Daar is ook ’n familiekamer, ideaal vir ouers met kinders.
As jy in die kothuis oorbly, kan jy vir jouself etes in die kombuis voorberei of ’n Karoo-tjoppie op die kole gooi by die braaiplek. Jy kan ook vir jou ’n driegang-aandete bestel en soggens is daar ontbyt beskikbaar.
Alle bestanddele vir die etes is organies en kom vars van die plaas se tuine, slaghuis en melkstalle.
Sue-Elen sê die geheim van die gastehuis se sukses lê by sy goeie personeel wat ’n hoë standaard van netheid handhaaf. Hulle maak te alle tye seker gaste word op die hande gedra en kry waarde vir hulle geld. Sy meen deur dié ses vroue en twee mans uit die area in diens te neem, help hulle ook die gemeenskap wat gebuk gaan onder ’n hoë werkloosheidsyfer.
Mountain View-gastehuis is naby Cradock met sy baie toeriste-aantreklikhede.
Dit neem ook net ’n skrale 20 minute per motor van die gastehuis tot in die Bergkwagga-Nasionale Park.
Vir reisigers wat ’n bietjie wil bene rek ná ’n lang rit in die motor, is daar 4x4-, fiets- en drafroetes. Spekboom is op ’n werkende Karooplaas geleë en besoekers kan deel in die skaap- en melkboerdery.
“Ons ontvang baie gaste van Nederland en Duitsland en hulle kan nie genoeg praat oor die besoedelvrye lug op die plaas nie.
“Ons probeer natuurlik ook ons bes om goeie ambassadeurs vir ons mooi land te wees,” sê Sue-Ellen.
Jy kan self kosmaak - of vakansie hou en ’n driegang-aandete bestel. Foto: Verskaf
Gaste word op die hande gedra – selfs wanneer dit by nagereg kom. Foto: Verskaf
Meer oor: Cradock | Reis | Oos-Kaap Naweek
Kafees neem ’n mens op ’n nostalgietoer